作者:高文秀
標題:劉玄德獨赴襄陽會・油葫蘆
內容:我這裡叉手躬身施罷禮，數十年遠間離。(劉備雲)吾侄，自從與曹操交鋒，數年不見。(正末唱)都則為苦徵惡戰各東西。(劉備雲)劉琦，我與你父親都是漢之苗裔。(正末唱)俺須是分形連氣同親戚，叔父是先朝景帝親苗裔。(劉備雲)哥哥，你兄弟非為酒食而來，城池當緊。(正末唱)叔父要借郡州，待將那士馬集。(劉備雲)吾侄，奈您叔父身無尺寸之地，怎的與曹操交戰？(正末唱)叔父道時間無尺寸安身地，普天下盡都是漢華夷。